ΓΡΑΠΤΗ ΕΡΩΤΗΣΗ E-0826/01

υποβολή: Erik Meijer (GUE/NGL) προς την Επιτροπή

(19 Μαρτίου 2001)

Θέμα: Ενίσχυση της καταπολέμησης του Έιτζ μέσω τηςποστήριξης του νόμου περί φαρμακευτικών προϊόντων στη Νότιο Αφρική

1. Είναι άραγε ενήμερη η Επιτροπή για την έναρξη στις 5 Μαρτίου τ.ε. της δίκης ενώπιον του Ανωτάτου Δικαστηρίου της Πρετόρια, την οποία κίνησαν 42 φαρμακευτικές εταιρείες κατά του κράτους της Νοτίου Αφρικής, με σκοπό να παρεμποδίσουν τη θέσπιση του νόμου περί φαρμακευτικών προϊόντων που επιτρέπει στην Νότιο Αφρική να παράγει ή να εισάγει φάρμακα κατά του Έιτζ και άλλων ασθενειών έναντι χαμηλής τιμής;

2. Έχει άραγε πληροφορηθεί η Επιτροπή το περιεχόμενο της από 22 Φεβρουαρίου 2001 επιστολής της Weemos, της Niza και 22 άλλων ολλανδικών οργανώσεων, στην οποία ζητούν από την Επιτροπή ναποστηρίξει τον νοτιοαφρικανικό νόμο περί φαρμακευτικών προϊόντων του 1997; Ποια μέτρα προτίθεται η Επιτροπή να λάβει με αφορμή την επιστολή αυτή;

3. Θεωρεί άραγε γενικά η Επιτροπή ότι,πό το φως της φτώχειας των αναπτυσσομένων χωρών, αναλαμβάνεται επαρκής δράση στον τομέα της διάθεσης φαρμάκων κατά του Έιτζ έναντι προσιτών τιμών; Συμμερίζεται άραγε η Επιτροπή την άποψη τουπογράφοντος ότι πρέπει ναποστηριχθούν συγκεκριμένες πρωτοβουλίες όπως αυτή της Cipla στη Βομβάη καθώς και οι πρωτοβουλίες για φτηνά φάρμακα στη Βραζιλία;

4. Συμμερίζεται άραγε η Επιτροπή, εκτός αυτού, την άποψη τουπογράφοντος ότι πρέπει να αναζητηθούν διαρθρωτικές λύσεις για το πρόβλημα των φαρμάκων έναντι προσιτών τιμών; Μήπως η Επιτροπή έχει, σχετικώς, συγκεκριμένα σχέδια; Εάν ναι, ποια είναι αυτά τα σχέδια και πότε πρόκειται η Επιτροπή να τα κοινοποιήσει;

Απάντηση του κυρίου Lamy Εξόνόματος της Επιτροπής

(6 Απριλίου 2001)

1. Η Επιτροπή γνωρίζει το γεγονός ότι οι φαρμακευτικές εταιρίες κίνησαν δίκη ενώπιον του Ανωτάτου Δικαστηρίου της Νοτίου Αφρικής κατά του κράτους της Νοτίου Αφρικής όσον αφορά τον νόμο για την τροποποίηση του νόμου περί ελέγχου των φαρμακευτικών προϊόντων. Ωστόσο, δεν συνιστά πρακτική της Επιτροπής να σχολιάζει τις δικαστικές διώξεις, ιδίως εφόσον λαμβάνουν χώρα σε κράτη μέλη ή σε τρίτες χώρες.

2. Σε ότι αφορά την επιστολή των 24 ολλανδικών οργανώσεων, με ημερομηνία 22 Φεβρουαρίου 2001, η Επιτροπή απήντησε στις 19 Μαρτίου 2001. Αντίγραφο της απαντητικής επιστολής αποστέλλεται απέυθείας στο Αξιότιμο μέλος και στη Γραμματεία του Κοινοβουλίου.

3. Η Επιτροπή χαιρετίζει κάθε πρωτοβουλία για τη μείωση των τιμών των βασικών φαρμάκων. Είναι της γνώμης ότι η συμφωνία για τις εμπορικές πτυχές των δικαιωμάτων πνευματικής ιδιοκτησίας στον τομέα του εμπορίου (TRIPs) παρέχει στα μέλη του Παγκόσμιου Οργανισμού Εμπορίου (ΠΟΕ), την αναγκαία ευελιξία για τη προστασία θεμάτων που αφορούν τη δημόσιαγεία. Η Επιτροπή γνωρίζει την πρωτοβουλία της Βραζιλίας για τη διάθεση φαρμάκων σε προσιτές τιμές, σε ασθενείς που πάσχουν από τον ιό του Έιτζ (HIV) καθώς και την πρόσφατη προσφορά της Cipla στη Βομβάη. Ωστόσο, δεν της έχουν ακόμη παρασχεθεί λεπτομερή στοιχεία σχετικά με τις εν λόγω πρωτοβουλίες.

4. Η Επιτροπή είναι όντως πεπεισμένη ότι πρέπει να καταβληθούν περαιτέρω προσπάθειες για τη βελτίωση της πρόσβασης στηνγεία, μεταξύ άλλων, για τη διάθεση φαρμάκων, σε προσιτές τιμές, προς όφελος των πληθυσμών των αναπτυσσομένων χωρών. Αυτός ακριβώς είναι ο λόγος για τον οποίο η Επιτροπή χάραξε σφαιρική πολιτική στα μέσα του 2000, ακολουθούμενη από το Πρόγραμμα δράσης: Επιταχυνόμενη δράση για το HIV/Έιτζ, την ελονοσία και τη φυματίωση στο πλαίσιο του Περιορισμού της φτώχειας(1), που εγκρίθηκε στις 21 Φεβρουαρίου 2001. Το Πρόγραμμα περιγράφει τις δράσεις που πρέπει να αναληφθούν ενός της επόμενης πενταετίας και εστιάζεται κυρίως στα εξής:

- βελτιστοποίηση του αντικτύπου των παρεμβάσεων στον τομέα τηςγείας, του Έιτζ καιπέρ των πληθυσμών, μέσω κοινοτικής αναπτυξιακής βοήθειας και σφαιρικών εταιρικών σχέσεων"

- ενίσχυση των πολιτικών στον τομέα των φαρμακευτικών προϊόντων και δημιουργία ικανοτήτων για την τοπική παραγωγή φαρμακευτικών προϊόντων"

- δημιουργία σφαιρικού συστήματος κλιμακωτού καθορισμού των τιμών των φαρμακευτικών προϊόντων και μείωση των δασμών και άλλων επιβαρύνσεων επάυτών"

- υποστήριξη στις αναπτυσσόμενες χώρες μέλη του ΠΟΕ για να εφαρμόσουν τη συμφωνία TRIPs και προώθηση συζήτησης, σε διεθνές επίπεδο, για τη σχέση μεταξύ της συμφωνίας και των θεμάτων που αφορούν τη προστασία της δημόσιαςγείας"

- ενίσχυση και επέκταση της στήριξης στην έρευνα και ανάπτυξη ιδίως σε ότι αφορά τα εμβόλια.

Αυτό το Πρόγραμμα δράσης αποτελεί τη βάση για την πολιτική της Επιτροπής σε ότι αφορά τις μεταδοτικές ασθένειες και τον περιορισμό της φτώχειας, μεταξύ άλλων, το θέμα της διάθεσης φαρμακευτικών προϊόντων σε προσιτές τιμές.

(1) COM(2001)96.δημοσιεύθηκε στη θέση web: http://europa.eu.int/eur-lex/en/com/cnc/2000/com2000_0585en02.pdf καιhttp://europa.eu.int/eur-lex/en/com/cnc/2001/com2001_0096en01.pdf.